༡༥༩༽༄། ། ཐུན་མོང་མ་ཡིན་པའི་ཁྱད་པར་གྱི་གསོལ་འདེབས་དང་བསྔོ་བ། ། »» སྤྱིར་སངས་མ་རྒྱས་པ་བསྔོ་བ་མ་ཤེས་པ་གཅིག་པུས་ལན་པ་ཡིན་པ་གསུངས། སྨོན་ལམ་གྱི་ཉེས་པས་ཚོགས་བསགས་ཀྱང་། འཇིག་རྟེན་གྱི་ཆོས་བརྒྱད་དང་། འཁོར་བའི་རྒྱུ་འབྲས་དང་། དྲག་ན་ཉན་ཐོས་དང་རང་སངས་རྒྱས་སུ་སྨིན་ཀྱང་། བྱང་ཆུབ་མ་ཐོབ་པའི་བར་ཆད་དུ་འགྱུར་བས། བདུད་དང་བར་ཆད་དེ་དག་པར་བྱས་པའི་ཆེད་དུ། ཞེ་ཐག་པ་སྙིང་ཁོང་རུས་པའི་གཏིང་ནས་གསོལ་བ་གདབ་པ་དང་བསྔོ་བ་བྱ་བ་ནི། དམ་པ་རྗེ་བཙུན་རིན་པོ་ཆེ། རྩ་བ་དང་བརྒྱུད་པའི་བླ་མ། ཡི་དམ་གྱི་ལྷ་ཚོགས་ཕྱོགས་བཅུ་དུས་གསུམ་རྣམ་པ་ཐམས་ཅད་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ། ཡེ་ཤེས་ཀྱི་ཆོས་སྐྱོང་བའི་སྲུང་མ། དཔའ་བོ་དང་རྣལ་འབྱོར་མ་དང་། མཁའ་འགྲོའི་ཚོགས་དང་བཅས་པ་ཐམས་ཅད་ཀྱིས། བདག་གི་ལུས་ངག་ཡིད་གསུམ་བྱིན་གྱིས་བརླབ་པར་མཛད་དུ་གསོལ། བདག་གིས་དུས་གསུམ་དུ་བསགས་པའི་དགེ་བའི་རྩ་བ་དེ་དག་ཐམས་ཅད། འཇིག་རྟེན་གྱི་ཆོས་བརྒྱད། འཁོར་བའི་རྒྱུ་འབྲས། ཉན་ཐོས་དང་རང་སངས་རྒྱས་སུ་སྨིན་པར་མི་འགྱུར་བར། བདག་དང་བདག་ལ་གནོད་པར་བྱེད་པའི་བགེགས་དང་ལོག་འདྲེན་བདུད་ཀྱི་དཀྱིལ་འཁོར་མི་མཐུན་པའི་ཕྱོགས་སྒྲུབ་པ་ཐམས་ཅད་ཀྱི་གཙོ་བོ་བྱས་པའི་མ་ནམ་མཁའ་དང་མཉམ་པའི་སེམས་ཅན་ཐམས་ཅད་བདེ་བ་དང་ལྡན། སྡུག་བསྔལ་དང་བྲལ་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་རིན་པོ་ཆེ་ཐོབ་པར་གྱུར་ཅིགདགེ་བའི་རྩ་བ་དེས་ལུས་ཀྱིས་སེམས་ཅན་ཐམས་ཅད་ལ་ཕན་ཐོགས་པར་གྱུར་ཅིགངག་གིས་སེམས་ཅན་ཐམས་ཅད་ལ་ཕན་ཐོགས་པར་གྱུར་ཅིགཡིད་ཀྱིས་སེམས་ཅན་ཐམས་ཅད་ལ་ཕན་ཐོགས་པར་གྱུར་ཅིགཉོན་མོངས་པ་འདོད་ཆགས་ཀྱི་བསམ་པ་མི་འོང་བར་གྱུར་ཅིགཞེ་སྡང་གི་བསམ་པ་མི་འོང་བར་གྱུར་ཅིགང་རྒྱལ་དང་ཕྲག་དོགརྙེད་པ་དང་བཀུར་སྟི། གྲགས་པ་དང་སྙན་པ། ཚེ་འདིའི་བསམ་པ་མི་འོང་བར་བྱམས་པ་དང་སྙིང་རྗེ། བྱང་ཆུབ་ཀྱི་སེམས་ཀྱིས་རྒྱུད་བརླན་ནས། ཡོངས་སུ་འཛིན་པའི་དགེ་བའི་བཤེས་གཉེན་ནམ་མཁའ་དང་མཉམ་པར་གྱུར་ནས། བདག་ཚེ་འདི་ཉིད་ལ་ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ་པར་གྱུར་ཅིགནམ་འཆི་བའི་ཚེ་གནད་གཅོད་པའི་སྡུག་བསྔལ་མི་འོང་། གཤིས་ངན་དུ་འཆི་བར་མི་འབྱུང་། དུས་མ་ཡིན་པར་འཆི་བ་མི་འོང་བར། འཆི་བ་ལ་དགའ་བ་དང་བཅས། བདེ་བ་དང་བཅས་ནས། སེམས་ཉིད་ཤིན་ཏུ་གསལ་བ་དང་། ཆོས་ཉིད་ཤིན་ཏུ་གསལ་བ་དང་འགྲོགས་ནས། འཆི་ཁ་དང་བར་དོར་ཅིས་ཀྱང་ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ་པར་གྱུར་ཅིགདེ་དེ་ཁོ་ན་བཞིན་དུ་གྱུར་ཅིགདེ་དེ་ཁོ་ན་བཞིན་དུ་གྱུར་ཅིགདེ་དེ་ཁོ་ན་བཞིན་དུ་གྱུར་ཅིགཅེས་བརྗོད་པར་བྱའོ། ། དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོར་གྱུར་པ། ཐུགས་རྗེ་དང་སྟོང་པ་རོ་མཉམ་པ། དྲི་མ་གསུམ་གྱིས་མ་གོས་པའི་བླ་མ་དམ་པ་རྣམས་ལ་སྐྱབས་སུ་མཆིའོ། ། སྐྱབས་ཆེ་ལ་བྱིན་ཆགས་པའི་ཇོ་བོ་དཀོན་མཆོག་གསུམ་ལ་སྐྱབས་སུ་མཆིའོ། ། མཐུ་དང་ནུས་པ་ཕུན་སུམ་ཚོགས་ཤིང་། བགེགས་དང་ལོག་འདྲེན་ཐམས་ཅད་ཞི་བར་མཛད་པ་དམ་པ་ཆོས་སྐྱོང་བའི་སྲུང་མ་ཆེན་པོ་རྣམས་ཀྱིས་བསྲུང་བ་དང་། སྐྱབས་པ་དང་། བྱིན་གྱིས་བརླབ་པར་མཛད་དུ་གསོལ། སངས་རྒྱས་ལ་སྐྱབས་སུ་མཆིའོ། ། ཆོས་ལ་སྐྱབས་སུ་མཆིའོ། ། དགེ་འདུན་ལ་སྐྱབས་སུ་མཆིའོ། ། བླ་མ་དམ་པ་རྣམས་དང་ཡི་དམ་གྱི་ལྷ་ལ་སྐྱབས་སུ་མཆིའོ། ། སློབ་དཔོན་གྱིས་དབུ་མཛད་པའི་བདག་ཅག་དཔོན་སློབ་འཁོར་དང་བཅས་པ་རྣམས་ཀྱིས་ལུས་ངག་ཡིད་གསུམ་གྱི་བར་ཆད་ཐམས་ཅད་ཞི་བར་མཛད་དུ་གསོལ། སྡིག་པ་དང་སྒྲིབ་པ་ཐམས་ཅད་དག་པར་མཛད་དུ་གསོལ། ཚེའི་བར་ཆད་ཐམས་ཅད་ཞི་བར་མཛད་དུ་གསོལ། སྲོག་གི་བར་ཆད་ཞི་བར་མཛད་དུ་གསོལ། ། ། ། ««